ΓΡΑΠΤΗ ΕΡΩΤΗΣΗ E-0922/00

υποβολή: Theresa Villiers (PPE-DE) προς την Επιτροπή

(25 Μαρτίου 2000)

Θέμα: Διαφήμιση του ευρώ στα παιδιά

1. Μπορεί η Επιτροπή να δηλώσει εάν η Ευρωπαϊκή Επιτροπή και/ή οιοδήποτε άλλο θεσμικό όργανο της Ευρωπαϊκής Ένωσης έχουν χρηματοδοτήσει το φορέα Informer et Ensigner l' Europe et la Democratie (Ενημέρωση και Διδασκαλία σχετικά με την Ευρώπη και τη Δημοκρατία); Συγκεκριμένα, τι κονδύλια έχουν διατεθεί για την παραγωγή και τη διάδοση επιμορφωτικών βιντεοταινιών του εν λόγω φορέα, στις οποίες είναι συγκεντρωμένο το έργο που επιτελείται στο σχολείο των Βρυξελλών Nos Enfants, όπως αναφέρεται στο Infuro, Δελτίο αριθ. 14;

2. Μπορεί η Επιτροπή να δηλώσει πόσα κονδύλια της ΕΕ έχουν διατεθεί σε σχέδια τα οποία στοχεύουν στη διαφήμιση του ευρώ σε σχολεία και/ή σε παιδιά (α) τους τελευταίας 12 μήνες και (β) τα τελευταία 5 έτη; Μπορεί η Επιτροπή να δηλώσει ποιες οργανώσεις έχουν λάβει πιστώσεις για τη διαφήμιση του ευρώ σε σχολεία και/ή σε παιδιά;

3. Γνωρίζει η Επιτροπή εάν κατά τους τελευταίους 12 μήνεςπήρξαν κάποια σχέδια για τη διαφήμιση του ευρώ σε παιδιά στο Ηνωμένο Βασίλειο; Εάν ναι, μπορεί η Επιτροπή να αναφέρει λεπτομερώς όλα τα σχέδια αυτά, συμπεριλαμβανομένων των ονομάτων των σχολείων τα οποία συμμετείχαν; Μπορεί η Επιτροπή να αναφέρει λεπτομερώς πόσα χρήματα διατέθηκαν για τέτοια σχέδια από την Επιτροπή και/ή από οποιοδήποτε άλλο θεσμικό όργανο της ΕΕ;

4. Πώς μπορεί η Επιτροπή να συμφιλιώσει τη χρηματοδότηση σχεδίων που αποσκοπούν στο να πεισθούν τα παιδιά για τα πλεονεκτήματα του ευρώ με τη θεμελιώδη αρχή ότι ούτε τα σχολεία ούτε οι δημόσιες αρχές θα πρέπει να αναμειγνύονται στην πολιτική κατήχηση των παιδιών;

5. Είναι διατεθειμένη η Επιτροπή να εξασφαλίσει ότι θα σταματήσουν όλες οι διαφημιστικές εκστρατείες για την προώθηση του ενιαίου νομίσματος στο Ηνωμένο Βασίλειο, εφόσον η χρηματοδότηση τέτοιων εκστρατειών συνιστά αθέμιτη πολιτική παρέμβαση στη δημοκρατική διαδικασία στο Ηνωμένο Βασίλειο, καθ' ον χρόνον πρέπει να αποφασίσει για το εάν θα συμμετάσχει ή όχι στο ενιαίο νόμισμα;

Απάντηση της κ. Reding εξ ονόματος της Ευρωπαϊκής Επιτροπής

(12 Μαΐου 2000)

1. Το μη κερδοσκοπικό σωματείο που αναφέρει η αξιότιμη βουλευτής έλαβε, στο πλαίσιο του προγράμματος εταιρικής σχέσης Νέοι, οικονομική ενίσχυση 30 000 (10 % του συνολικού κόστους) για τη συμπαραγωγή της κασσέττας l'euro, c'est comme un jeu d'enfants (το ευρώ, παιχνίδι για παιδιά). Με πρωτοβουλία του Κοινοβουλίου και της Οικονομικής και Κοινωνικής Επιτροπής και με την παρουσία των προέδρων αυτών των οργάνων και ενός μέλους της Επιτροπής, οργανώθηκε μια παρουσίαση για τον τύπο. Το έργο αυτό έγινε δεκτό πολύ θετικά, ακόμη και από τον αγγλοσαξωνικό τύπο.

Λόγω της επιτυχίας αυτής της βιντεοταινίας και προκειμένου να ανταποκριθεί σε πολυάριθμες αιτήσεις από τους χώρους της εκπαίδευσης και των σωματείων, η Επιτροπή προέβη το 1997 στην αγορά 8 200 βιντεοκασσεττών σε πολλές γλωσσικές μορφές έναντι ποσού 41 000. Η διακίνηση γίνεται μόνον μετά από αίτηση. Πολλά κράτη μέλη της ζώνης ευρώ ενέταξαν αυτό το μέσον στους επίσημους παιδαγωγικούς φακέλλους που διακινούνται στα εκπαιδευτικά δίκτυα με σκοπό την προετοιμασία των διδασκόντων και των μαθητών στην εισαγωγή του ευρώ στην καθημερινή ζωή του κάθε πολίτη.

Προκειμένου να είναι σε θέση η αξιότιμη βουλευτής να εκτιμήσει προσωπικά τον καθαρώς παιδαγωγικό και εκπαιδευτικό χαρακτήρα της εν λόγω βιντεοταινίας, αντίγραφο της ταινίας αποστέλλεται απευθείας στην ίδια, καθώς και στη Γενική Γραμματεία του Κοινοβουλίου.

2. Στο πλαίσιο του προγράμματος Prince, γραμμή προϋπολογισμού που δημιουργήθηκε κατόπιν πρωτοβουλίας του Κοινοβουλίου με σκοπό τη χρηματοδότηση ενημερωτικών και επικοινωνιακών ενεργειών σχετικά με το ευρώ, η Επιτροπή ανέπτυξε πρόγραμμα εταιρικής σχέσης με την κοινωνία των πολιτών που οργανώθηκε στη βάση πρόσκλησης προςποβολή σχεδίων. Σε αυτό το πλαίσιο, επομένως, επελέγησαν διακρατικά σχέδια με στόχευση προς το χώρο του σχολείου και των νέων.

Για το 1999, επελέγησαν επτά σχέδια ενημέρωσης για το ευρώ που απευθύνονται στους νέους και αφορούν συνολικό ποσόν 519 166. Κατά τις πέντε τελευταίες χρήσεις, η Επιτροπή απαρίθμησε 11 διαφορετικά σχέδια ύψους 767 275. Οι δικαιούχοι αυτών των ενισχύσεων είναι όλοι μη κερδοσκοπικά σωματεία, κατάλογος των οποίων διαβιβάζεται στην αξιότιμη βουλευτή καθώς και στη Γενική Γραμματεία του Κοινοβουλίου.

3. Κατά τους τελευταίους δώδεκα μήνες δεν τέθηκε σε εφαρμογή καμμία δράση απευθείας για παιδιά στο Ηνωμένο Βασίλειο.

4. Οι αρχές των κρατών μελών που ανήκουν στη ζώνη ευρώ αποφασίζουν για τους στόχους προτεραιότητας στο πλαίσιο των διμερών συμβάσεων που έχουνπογράψει με την Επιτροπή και το Κοινοβούλιο. Ο κόσμος της εκπαίδευσης και οι νέοι είναι μεταξύ των κοινών προτεραιότητας. Η βούληση αυτή εξαγγέλλεται σαφώς στην ανακοίνωση σχετικά με την επικοινωνιακή στρατηγική που πρέπει ναιοθετηθεί για τα τελικά στάδια της Οικονομικής και Νομισματικής Ένωσης την οποίαν ενέκρινε η Επιτροπή στις αρχές Φεβρουαρίου 2000(1). Το σχέδιο έκθεσης για την επικοινωνιακή στρατηγική του ευρώ, η οποία συντάσσεται τώρα με εισηγητή τον βουλευτή κ. Karas, περιλαμβάνει επίσης μια έντονη κατευθυντήρια οδηγία γι’ αυτό το θέμα: Οι νέοι, και μάλιστα οι μαθητές των σχολείων, αποτελούν πολύτιμη ομάδα στόχο, καθώς οι περισσότεροι είναι διατεθειμένοι να προσεγγίσουν το ζήτημα του ευρώ και επομένως αντιπροσωπεύουν σαφώς προσδιορισμένη ομάδα στόχο.

5. Η Επιτροπή δεν έχειπογράψει μέχρι σήμερα καμμιά διμερή σύμβαση για το ευρώ με το Ηνωμένο Βασίλειο. Ωστόσο είναι διατεθειμένη να απαντήσει σε οποιαδήποτε αίτηση για ενημέρωση που τυχόν θα τηςποβαλλόταν.

(1) COM(2000)57 τελικό.